|  |
| --- |
| **Ikarbus** |
| Lokacija | Beograd, Srbija |
| Osnovan | 1923. |
| Industrija | Automobilska |
| Proizvod | Autobusi |
| Zaposleni | 720 |
| Zvanična prezentacija |

Isporuka Ikarbusa.
**Ikarbus** je fabrika autobusa i specijalnih vozila, najveći je proizvođač autobusa u jugoistočnoj Evropi.
Prvobitni naziv fabrike je bio „Ikarus", međutim zbog sličnosti i problema sa mađarskom fabrikom koja je to ime zaštitila, naziv fabrike od 1992. je promenjen u „Ikarbus".

Istorija
--------

Ikarus S-49
Ikarbus je osnovan 20. novembra 1923. u Novom Sadu kao prva fabrika aero i hidroplana na Balkanu. Temelje joj je udario Dimitrije Konjović, pilot, pomorski oficir i čuveni srpski industrijalac. Prvi avion u Ikarbusu je proizveden već marta 1924. Bio je to školski vazduhoplov tipa „brandeburg". Fabrika je 1932. preseljena u Beograd. Fabrika je tokom Drugog svetskog rata prilično razrušena savezničkim bombardovanjem 1944. Posle oslobođenja Jugoslavije i nacionalizacije fabrike 1946. godine nastavljena je proizvodnja. U periodu od 1951. do 1962. godine vojni program fabrike Ikarus je potpuno zamenjen civilnim programom. Preseljenjem proizvodnje aviona u novu fabriku aviona SOKO Ikarus prelazi na proizvodnju karoserija za autobuse i dostavna vozila. Sedamdesetih godina u pogonima nove fabrike pored autoputa Beograd-Zagreb počinje proizvodnja autobusa.

Proizvodni pogoni Ikarbusa kapaciteta 750 vozila godišnje, smešteni su u Zemunu, u blizini Aerodroma „Nikola Tesla". Fabrika zapošljava 750 radnika svih profila. Ikarbusu je poslednjih godina dodeljen veliki broj značajnih priznanja na prestižnim međunarodnim sajmovima (Beograd, Moskva, Verona) a zvanično je najbolji korporativni brend u oblasti automobilske industrije u Srbiji.

Prošle godine, Ikarbus je započeo serijsku proizvodnju najsavremenijih minibuseva za evropsko tržište na osnovu dokumentacije dobijene od italijanske kompanije „Bredamenarinibus" sa kojom je sklopljen dugogodišnji ugovor o strateškom partnerstvu. Takođe, startovala je proizvodnja najmodernijih ambulantnih vozila po licenci francuske firme „TIB(TIB)".

Međugradski autobus IK-312 i niskopodni zglobni autobus IK-218 su najnoviji modeli proizvedeni u Ikarbusu. Nastali su u tesnoj saradnji sa partnerskom kompanijom „Bredamenarinibus" iz Italije. Premijerno su prikazani na Međunarodnom sajmu autobusa u Veroni krajem novembra 2007.

Proizvodi
---------

### Aktuelni proizvodni program

**Gradski autobusi**

* Ikarbus IK-103
* Ikarbus IK-112N
* Ikarbus IK-112M
* Ikarbus IK-112LE
* Ikarbus IK-206
* Ikarbus IK-218N
* Ikarbus IK-218M

**Minibus**

* Ikarbus IK-107
* Ikarbus IK-308

**Međugradski autobusi**

* Ikarbus IK-312

**Turistički autobusi**

* Ikarbus IK-412
* Ikarbus IK-415

**Ambulanta**

* Tip A
* Tip B
* Tip C

* Gradski niskopodni solo autobus IK-112N GSP BeogradGradski niskopodni solo autobus IK-112N GSP Beograd
* Gradski niskopodni zglobni autobus IK-218N GSP BeogradGradski niskopodni zglobni autobus IK-218N GSP Beograd
* Gradski solo autobus IK-103 saobraćajnog preduzeća LastaGradski solo autobus IK-103 saobraćajnog preduzeća Lasta
* Gradski zglobni autobus IK-206 saobraćajnog preduzeća LastaGradski zglobni autobus IK-206 saobraćajnog preduzeća Lasta
* Gradski minibus IK-107 privatnog gradskog prevoznika BanbusGradski minibus IK-107 privatnog gradskog prevoznika Banbus
* Ambulantno vozilo proizvedeno po francuskoj licenci u IkarbusuAmbulantno vozilo proizvedeno po francuskoj licenci u Ikarbusu

### Nekadašnji proizvodni program

Modeli proizvođeni pre preimenovanja preduzeća:

* Ikarus IK-4
* Ikarus IK-5A i Ikarus IK-5B
* Ikarus IK-61
* Ikarus IK-83
* Ikarus IK-105
* Ikarus IK-108
* Ikarus IK-110
* Ikarus IK-102 - proizvodnja nastavljena i posle preimenovanja
* Ikarus IK-111 - proizvodnja nastavljena i posle preimenovanja
* Ikarus IK-160
* Ikarus IK-161 - proizvodnja nastavljena i posle preimenovanjaž
* Ikarus IK-166 - proizvodnja nastavljena i posle preimenovanja

Modeli proizvođeni posle preimenovanja preduzeća 1993:

**Gradski autobusi**

* Ikarbus IK-101
* Ikarbus IK-102
* Ikarbus IK-104
* Ikarbus IK-106
* Ikarbus IK-201
* Ikarbus IK-202
* Ikarbus IK-203

**Međugradski autobusi**

* Ikarbus IK-301
* Ikarbus IK-302

**Turistički autobusi**

* Ikarbus IK-401
* Ikarbus IK-402
* Ikarbus IK-404

Spoljašnje veze
---------------

***Ikarbus*** na Wikimedijinoj ostavi

* Zvanična prezentacija Ikarbusa